
ODGOVORI NA VPRAŠANJA

JAVNI RAZPIS »PUŠ V DELOVNO OKOLJE 2024-2027« (3. odpiranje: študijsko leto 2026/2027)

Datum objave javnega razpisa: 21. 6. 2024 (Uradni list št. 52/24, stran 1650)
Datum dokumentacije na spletu MVZI za 3. odpiranje za študijsko leto 2026/2027: 4. 5. 2026 (pojasnila in redakcijski popravki)
Datum objave odgovorov na pogosta vprašanja: 1. 9. 2026


1. Ali se za prijavo na 3. odpiranje javnega razpisa PUŠ za študijsko leto 2026/2027 uporabijo obrazci, ki so objavljeni v razpisni dokumentaciji, ali bo ministrstvo zaradi reorganizacije in spremembe logotipa objavilo nove obrazce za prijavo?


Objavljeni javni razpis z razpisno dokumentacijo ostaja v veljavi in se uporablja za pripravo prijave na 3. odpiranje javnega razpisa.
Na že objavljenem javnem razpisu in razpisni dokumentaciji se zaradi reorganizacije ministrstva (logotip, poimenovanje ministrstva, kontaktni podatki) naknadne spremembe ne izvajajo.
Javni razpis v točki 9 določa:
»Podrobnejša navodila za prijavo na ta javni razpis so navedena v Navodilih za prijavo, ki so del razpisne dokumentacije kot Priloga 6. Prijavitelji morajo uporabiti izključno obrazce iz razpisne dokumentacije, ki se jih ne sme spreminjati.«
Spremembe bodo upoštevane pri pripravi nadaljnjih dokumentov v postopku izvajanja javnega razpisa (npr. sklepi, pogodbe, obrazci za poročanje ipd.).
Ministrstvo bo na spletni strani posodobilo obrazce za poročanje za 3. odpiranje ter o tem izbrane upravičence obvestilo po elektronski pošti.
Ministrstvo bo o morebitnih spremembah, dopolnitvah oziroma drugih pomembnih informacijah, povezanih z izvajanjem javnega razpisa, upravičence sproti obveščalo.
Prijavitelji za 3. odpiranje uporabljajo obrazce, ki so bili objavljeni v okviru razpisne dokumentacije ob objavi 3. odpiranja javnega razpisa dne 4. 5. 2026 in so dostopni na spletni strani javnega razpisa.


2. Prijavljamo se na 3. odpiranje javnega razpisa PUŠ za študijsko leto 2026/2027. Nekatere obrazce (npr. Prilogo 9) imamo že podpisane na obrazcih z logotipom Ministrstva za izobraževanje, znanost in mladino po reorganizaciji ministrstva. Ali je pravilno, da prijavo oddamo na obrazcih z novim logotipom ministrstva, ali moramo uporabiti obrazce, ki so bili objavljeni v razpisni dokumentaciji ob objavi 3. odpiranja javnega razpisa dne 4. 5. 2026?


Kot izhaja že iz odgovora 1, morajo prijavitelji v skladu s točko 9 javnega razpisa uporabiti izključno obrazce iz razpisne dokumentacije, ki se jih ne sme spreminjati. Če so bili posamezni obrazci že podpisani na drugačni predlogi oziroma na obrazcih, ki niso del objavljene razpisne dokumentacije, je treba za oddajo prijave uporabiti obrazce iz razpisne dokumentacije ter jih ustrezno podpisati.

